Diari Oficial de la Generalitat Valenciana


Sumari del DOGV 9128, del 15-07-2021 (2021/7616)

RESOLUCIÓ de 9 de juliol de 2021, del director de l'Agència Valenciana de Foment i Garantia Agrària, per la qual s'estableix la quantia global màxima definitiva de la convocatòria de les ajudes al sector vitivinícola de la Comunitat Valenciana per a la promoció en mercats de països tercers, recollides en el Programa de suport 2019-2023, al sector vitivinícola espanyol (sol·licituds 2021 pagaments 2022).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9128

Data del DOGV
:   15-07-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/7616


Data del document
:   09-07-2021

Organisme emissor
:   Agència Valenciana de Foment i Garantia Agrària

Tipus de document
:   Resolució

Anàlisi jurídica

 Descriptors 

:   * Agència Valenciana de Foment i Garantia Agrària
    * ajuda pública

RESOLUCIÓ de 9 de juliol de 2021, del director de l'Agència Valenciana de Foment i Garantia Agrària, per la qual s'estableix la quantia global màxima definitiva de la convocatòria de les ajudes al sector vitivinícola de la Comunitat Valenciana per a la promoció en mercats de països tercers, recollides en el Programa de suport 2019-2023, al sector vitivinícola espanyol (sol·licituds 2021 pagaments 2022). [2021/7616]  
  
Per la Resolució de 17 desembre de 2020, del director de l'Agència Valenciana de Foment i Garantia Agrària, es van convocar les ajudes al sector vitivinícola de la Comunitat Valenciana per a la promoció en mercats de països tercers, recollides en el Programa de suport 2019-2023 al sector vitivinícola espanyol (DOGV 8982, 23.12.2020).  
Per l'Acord de la Conferència Sectorial d'Agricultura i Desenvolupament Rural, de data 20 de maig de 2021, es va aprovar la llista definitiva d'accions i programes de la mesura de promoció de vi en països tercers amb la distribució de fons. La certificació de la llista del percentatge definitiu, percentatge de finançament i distribució pressupostària per comunitats autònomes es va emetre amb data 23 de juny de 2021.  
  
De conformitat amb el que es disposa en el punt segon d'apartat tercer de la Resolució de 17 de desembre de 2020, abans esmentada, l'import global màxim de la convocatòria ha de ser aprovat i publicat una vegada conegut el repartiment de fons que s'efectue en la Conferència Sectorial d'Agricultura i Desenvolupament Rural.  
En virtut de les facultats conferides per l'article 160 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions; l'article 13.1.h del Decret 123/2006, de 8 de setembre, del Consell, pel qual s'aprova l'Estatut de l'Agència Valenciana de Foment i Garantia Agrària (DOGV 5344, 12.09.2006), i el Decret 124/2006, de 8 de setembre, del Consell, pel qual es designa l'organisme pagador de les despeses corresponents a la política agrícola comuna a la Comunitat Valenciana i se n'estableix l'organització i el funcionament (DOGV 5344, 12.09.2006) tots dos en la redacció vigent, resolc:  
  
Únic. Aprovació de la quantia global màxima definitiva  
La quantia global màxima de la convocatòria d'ajudes al sector vitivinícola de la Comunitat Valenciana per a la promoció en mercats de països tercers, recollides en el Programa de suport 2019-2023 al sector vitivinícola espanyol (sol·licituds 2021 pagaments 2022), aprovada per la Resolució de 17 de desembre de 2020, del director de l'Agència Valenciana de Foment i Garantia Agrària, és de 3.107.991 euros, que es financen a càrrec del capítol IV del pressupost de despeses de l'AVFGA, línia S0830000.  
  
València, 9 de juliol de 2021.- El director de l'Agència Valenciana de Foment i Garantia Agrària: Rogelio Llanes Ribas.